Offentliggørelse af en ansøgning om registrering i henhold til artikel 6, stk. 2, i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2003/C 11/05)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig i punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: 3/2002

1. Medlemsstatens ansvarlige myndighed Navn: Ministero delle Politiche agricole e forestali

Adresse: Via XX Settembre, 20, I-00187 Roma

Tlf. (39) 06 4 81 99 68

Fax (39) 06 42 01 31 26

e-post: qualita@politicheagricole.it.

2. Ansøgende sammenslutning 2.1. Navn: Consorzio agrumicoltori tarantini - CAT

2.2. Adresse: Via Murat 29-31, I-74019 Palagiano (TA)

Tlf. (39) 0998/88 53 04.

2.3. Sammensætning: producent/forarbejdningsvirksomhed (x) andet ( ).

3. Produktets art: Kategori 1.6 - Ikke-forarbejdet frugt og grøntsager.

4. Varespecifikation

(Sammenfatning af betingelserne i artikel 4, stk. 2)

4.1. Navn: "Clementine del Golfo di Taranto".

4.2. Beskrivelse: Frisk frugt henhørende til arten Citrus clementine Hort. ex Tanaka af følgende sorter: Comune, Fedele, Precoce di Massafra (eller Spinoso), Grosso Puglia, ISA, SRA 63, SRA 89.

De væsentligste egenskaber ved "Clementine del Golfo di Taranto" er følgende:

- rund, men lettere sammentrykt i enderne;

- glat eller lettere ujævn skal, der er orangefarvet med højst 30 % grøn

- frugtkødet er orange

- minimumsstørrelse: 6 (43-52 mm)

- minimumssukkerindhold: 40 % af frugtens samlede vægt

- modningsgrad: mindst 6:1 opnået ved forholdet mellem indholdet af opløseligt tørstof udtrykt i Brix og de samlede syrer udtrykt i citronsyre

- stenfri, dvs. højst 5 % af klementinerne indeholder tre sten.

4.3. Geografisk område: Det pågældende geografiske område, hvor der dyrkes Clementine del Golfo di Taranto, ligger i provinsen Taranto, regionen Puglia, og omfatter kommunerne Palagiano, Massafra, Ginosa, Castellaneta, Palagianello, Taranto og Statte.

4.4. Bevis for oprindelse: Denne klementins oprindelse er ikke klar: Ifølge nogle forfattere fandt man en naturlig hybrid i Algeriet i 1898, medens ifølge Tanaka fandtes der en citrusfrugt, der lignede mandarinen fra Canton, som var udbredt i Kina (Citrus clementine Hort.). De første indførelser af citrusfrugter på territoriet i Taranto-provinsen kan føres tilbage til det 18. århundrede, men først i det 20. århundrede sker der en udbredelse af citrusfrugter som specialiseret beplantning. Det område, betegnelsen gælder, har sit såvel geografiske som socioøkonomiske centrum i de kommuner i Taranto-provinsen, der ligger ud til bugten af samme navn. Med jordreformen i 1950'erne, takket være grundvandssøgning, indvinding og oprettelse af passende kunstvandingsressourcer, begyndte dyrkningen af citrusfrugter at udvide processen med specialisering og blev til den fremherskende afgrøde i det pågældende afgrænsede område. Områdets varme klima med megen sol og ringe fugtighed, der ligger ud til Taranto-bugten, har en positiv indflydelse på væksten og modningen af frugterne og bevirker, at de får disse fremragende kvalitetsegenskaber, nemlig farve, smag og holdbarhed. Produktets sporbarhed er garanteret derved, at producenter af Clementine del Golfo di Taranto skal opføre deres egne citrusfrugter i en hertil oprettet fortegnelse, der ajourføres af kontrolinstansen. Producenterne skal meddele de pågældende arealers matrikelnumre for at kunne identificere disse citrusfrugter, arealernes størrelse og beplantningsåret.

4.5. Fremstillingsmetode: Dyrkningen af klementinerne fra Golfo di Taranto foregår i runde krukker, og planterne beskæres hvert år i det tidlige forår, idet beskæringen er særlig begrænset i de første år.

Beplantningstætheden er på mellem 350 og 750 per hektar; i nye beplantninger er tætheden ikke over 500 planter per hektar. En vigtig faktor i dyrkningsteknikken er kunstvanding praktisk talt året rundt, idet det sjældent regner. Kunstvandingen foregår som regel dråbevis eller i direkte stråler langt fra kronen for at undgå eventuelle rådningsangreb. Tilladt maksimumsproduktion er 50 tons per hektar. Plukningen skal foretages ved håndkraft med anvendelse af saks for at undgå, at frugterne stødes. Frugterne skal plukkes tørre, uden blade eller med enkelte blade. Frugter uden blomsterbæger udelukkes, og det er ikke tilladt at anvende metoder til fjernelse af grøn skal.

4.6. Tilknytning: Området, der ligger ud til Golfo di Taranto, er ideelt til dyrkning af citrusfrugter, fordi jordbunden er ensartet, næsten overalt jævn, frugtbar, dyb og godt drænet. Det er ideelt sydvendt, og bakkeryggen Murgia skærmer for de kølige nordvinde og er medvirkende til at give produktionsområdet karakter. For at beskytte klementinplanterne mod de sydlige vinde, såsom sciroccoen og sydvestenvinden, der ved at komme fra havet kan beskadige planterne, anvender producenterne ofte læhegn, enten ved beplantning eller med passende net. Temperaturerne er gunstige til en sådan afgrøde, fordi de sjældent når under frysepunktet, og de væsentlige temperaturforskelle mellem dag og nat, der især forekommer i modningstiden, forbedrer frugternes æstetiske og organoleptiske kvalitet. De gunstige klimatiske forhold til dyrkning af denne art har i dette produktionsområde udvirket, at der er opstået spontane mutationer af den oprindelige og sædvanligvis dyrkede art, "Comune", der på grund af frugternes morfologiske og kvalitative egenskaber er blevet vigtigere, og nogle af dem har fået en geografisk betegnelse, såsom "Grosso Puglia" og "Precoce di Massafra". Dyrkningen af disse arter er i dette område blevet særdeles specialiseret og udviklet ud over en simpel afgrødedyrkning; de økonomiske og samfundsmæssige interesser omkring klementinproduktionen understreges ved "mandarinfesten", der har fundet sted siden 1970; ved denne lejlighed drøftes produktionsudsigterne, og produktets renomme bekræftes på de nationale markeder på grund af produktets kvalitet (organoleptisk og kommercielt).

4.7. Kontrolinstans: Navn: IS.ME.CERT - Istituto mediterraneo di certificazione

Adresse: Via G. Porzio, centro direzionale Is. G1, I-80143 Napoli

4.8. Mærkning: "Clementine del Golfo di Taranto" skal udbydes til salg i lukket emballage på en sådan måde, at indholdet ikke kan tages ud; emballagens tilladte maksimumsvægt er 3 kg eller, hvis beholderen ikke er forseglet, mellem 3 og 25 kg, og der skal være betegnelsens logo på mindst 90 % af de frugter, der er i emballagen. Uden på emballagen skal der stå "Clementine del Golfo di Taranto" med dobbelt så store tegn som resten af angivelserne. Lige neden under denne betegnelse skal der stå "Indicazione geografica protetta" (beskyttet geografisk betegnelse). Inden i emballagen skal der være det kendetegnende logo, som er rundt bestående af to koncentriske grønne cirkler, i hvis midterdel der er en tegning af en kraftig orange klementin med grøn stilk og blad. Mellem de to cirkler står skrevet "Indicazione geografica protetta".

4.9. Krav i nationale bestemmelser: -

EF-nr.: IT/00247/2002.08.09.

Dato for modtagelsen af den fuldstændige ansøgning: 9. august 2002